Elvīra Ozoliņa
Elvīra Ozoliņa (sündinud 8. oktoobril 1939 Leningradis) on Läti kergejõustiklane, odaviskaja. Võistlustel esindas Nõukogude Liitu. Rooma olümpiamängudel 1960. aastal võitis ta odaviskes olümpiarekordiga 55.98 kuldmedali. Hõbemedali võitis Dana Zátopková, pronksi leedulane Birutė Kalėdienė. Peafavoriidina Tōkyō olümpiamängudel 1964. aastal võitis ta odaviskes 5. koha, kusjuures neli viimast katset ebaõnnestusid. Pärast ebaedu Tokyo olümpiamängudel lasi ta pea kiilaks ajada. 1961., 1962., 1964., 1966. ja 1973. aastal tuli ta Nõukogude Liidu meistriks. Elvīra Ozoliņa püstitas kokku neli maailmarekordit: 57.92; 59.55 (1960); 59.78 (1963); 61.38 (1964). Tema abikaasa Jānis Lūsis oli odaviskaja, nagu ka poeg Voldemārs Lūsis, kes võistles olümpiamängudel 2000. ja 2004. aastal.